আথাবাস্কা নদী

আথাবাস্কা নদী (ফরাসি: "Rivière Athabasca, উচ্চারণঃ রিভিয়ার আথাবাস্কা") কানাডার আলবার্টা প্রদেশের একটি নদী।এই নদীর নাম "উডস ক্রি" ভাষা হতে উদ্ভূত। এটির উৎপত্তি জেসপার জাতীয় উদ্যানে অবস্থিত কলাম্বিয়া বরফক্ষেত্রে সমুদ্রপৃষ্ট হতে প্রায় উপরে। নদীটি পথ অতিক্রম করে আথাবাস্কা হ্রদে পড়েছে। আথাবাস্কা নদীর দুই তীরের বেশীরভাগ অংশই কানাডার প্রাদেশিক ও জাতীয় উদ্যান বেস্টিত। উত্তর ও মধ্য আলবার্টা এবং রকি পর্বতমালার আলবার্টা অংশের মধ্য দিয়ে আথাবাস্কা নদীর অনেক শাখা ও উপনদী জালের মত ছড়িয়ে আছে। ঐতিহাসিক ও সাংস্কৃতিক গুরুত্বের কারণে নদীটি কানাডার ঐতিহ্যবাহী নদী হিসেবে স্বীকৃত। নয়নাভিরাম আথাবাস্কা জলপ্রপাত এই নদীর উজানে জেসপার পৌরশহর হতে অবস্থিত।
আথাবাস্কা নামটি "উডস ক্রি" ভাষা'র "(উচ্চারণঃ আথাপাস্কো) হতে এসেছে, যার অর্থ- <nowiki>"</nowiki>এক এরপর এক বৃক্ষ<nowiki>"</nowiki>, শব্দটি এই নদী দুই তীরের কিছুদূর পরপর বিচ্ছিন্ন ও অনিয়মিত উদ্ভিদের সারিকে নির্দেশ করে।
আথাবাস্কা নদী, আলবার্টার জেসপার জাতীয় উদ্যানের কলাম্বিয়া হিমবাহ প্রান্তের নামহীন হ্রদ হতে উৎপন্ন হয়েছে। নদীটির উৎপত্তিস্থল কলাম্বিয়া বরফক্ষেত্র, কলাম্বিয়া পর্বত, তুষার স্তপ এবং উইন্সটন চার্চিল রেঞ্জের মধ্যে, সমুদ্রপৃষ্ঠ হতে প্রায় উচ্চতায় অবস্থিত। নদীটি পিস-আথাবাস্কা বদ্বীপ অঞ্চলের যুক্ত হওয়ার আগে পথ পাড়ি দিয়ে ফোর্ট চিপেওয়ানের দক্ষিণে আথাবাস্কা হ্রদে পতিত হয়েছে। সেখান থেকে নদীটি উত্তরে রিভিয়ার ডে রোশে নামে প্রবাহিত হয়ে পিস নদীর সাথে যুক্ত হতে স্লেভ নদী নাম ধারণ করে এবং গ্রেট স্লেভ হ্রদে পতিত হয়। গ্রেট স্লেভ হ্রদের পানি উত্তর দিকে ম্যাকেঞ্জি নদী দিয়ে প্রবাহিত হয়ে উত্তর মহাসাগরে মিশেছে। উৎপত্তিস্থল হতে মোহনা পর্যন্ত এই নদী ও হ্রদ গুলির সম্মিলিত জল নিষ্কাশন করা ভূমি তথা অববাহিকার পরিমাণ ।
আথাবাস্কা নদী বেশকয়েকটি বরফক্ষেত্র ও গভীর গিরিখাতের মধ্যদিয়ে প্রবাহিত হয়েছে। নদীটির দুইকূলে এবং সংলগ্ন জলাভূমি গুলিতে বন্যপ্রানী বসবাসের নিবিড় পরিবেশ আছে। যাত্রাপথে নদীটি উল্লেখযোগ্য প্রাদেশিক ও জাতীয় উদ্যানের মধ্যে দিয়ে প্রবাহিত হয়েছে। উদ্যান সমূহের নাম - জেসপার জাতীয় উদ্যান, ফোর্ট আসিনিবোইন স্যান্ডহিল বুনোভূমি প্রাদেশিক উদ্যান, হুবার্ট হ্রদ বুনোভূমি প্রাদেশিক উদ্যান, লা বিচ নদী প্রাদেশিক উদ্যান, গ্র্যান্ড রেপিডস বুনোভূমি প্রাদেশিক উদ্যান, রিচার্ডসন নদী টিলা বুনোভূমি প্রাদেশিক উদ্যান, এবং উড বাফেলো জাতীয় উদ্যান। আথাবাস্কা নদীর গতিপথে অনেক অংশ খরস্রোতা ও অশান্ত প্রবাহ আছে, যা ফোর্ট ম্যাকমারির দক্ষিণপশ্চিমে নৌচলাচল ব্যাহত করেছে।
আথাবাস্কা নদীর দুই পাশে আলবার্টা প্রদেশের উল্লেখযোগ্য জনবসতি ও নগরকেন্দ্র স্থাপিত হয়েছে। তীরবর্তী বসতি গুলোর মাঝে জেসপার, ব্রুল, এন্ট্রান্স, হিনটন, হোয়াইটকোর্ট, ফোর্ট আসিনিবোইন, স্মিথ, আথাবাস্কা(শহর), ফোর্ট ম্যাকমারি ও ফোর্ট ম্যাকেয় উল্লেখযোগ্য। উপর এই শহর ও নগরকেন্দ্রগুলির নৌপরিবহন আথাবাস্কা নদীর উপর নির্ভরশীল।
অষ্টাদশ শতাব্দীতে ইউরোপীয়দের উপনিবেশ স্থাপনের আগে সেকানি, সুসওয়াপ, কুটেনেই, স্যালিশ, স্টোনি, এবং ক্রি জনগোষ্টি আথাবাস্কা নদীর দুই তীরে শিকার ও মৎস্য আরোহণ করতো। ১৭৭৮ হতে আথাবাস্কা নদী, ফোর্ট ম্যাকমারির পূর্বদিক হতে যুক্ত হয়া আথাবাস্কার উপনদী ক্লিয়ারওয়াটার এবং মেথি পোর্টেজ ছিল ম্যাকেঞ্জি নদী হতে বৃহৎ হ্রদসমূহ পর্যন্ত পশম বাণিজ্যের প্রধান নৌপথ। ১৮১১ সালে ব্রিটিশ অভিযাত্রী ডেভিড থম্পসন ও থমাস নামক একজন ইরোকয় ব্যক্তি আথাবাস্কা গিরিপথ অতিক্রম করেন। ১৮৬২ সালে অভারল্যান্ডার পার্টি, ব্রিটিশ কলাম্বিয়ায় ক্যারিবু স্বর্ণসন্ধানের আথাবাস্কা উষ্ণ প্রসবণ অতিক্রম করেছিল।
১৯২১ সালে আলবার্টা ও গ্রেট ওয়াটারওয়েজ রেলওয়ে কর্তৃপক্ষের রেলপথ ফোর্ট ম্যাকমারির কাছে আথাবাস্কার উপনদী ক্লিয়ারওয়াটারের তীরে অবস্থিত ওয়াটারয়েজ পৌরশহরের পর্যন্ত নির্মিত হয়, যা সেসময় রেলযোগাযোগে উত্তর আমেরিকার সর্বউত্তরের রেল স্টেশন ছিল। তখন আথাবাস্কা নদীর উত্তর প্রবাহ নৌযোগাযোগের জন্য গুরুত্বপূর্ণ হয়ে ওঠে। এসময় আরো উত্তরে আথাবাস্কা ও ম্যাকেঞ্জি নদীর অববাহিকায় অবস্থিত জনবসতিতে পণ্য রেলপথে ওয়াটারয়েজ পর্যন্ত আসার পর, পণ্যবাহী নৌকায় করে আথাবাস্কা নদী দিয়ে পরিবহন করা হতো। ১৯৬৪ সালে আরো উত্তরে কানাডার উত্তরপশ্চিম অধীনস্থ অঞ্চলসমূহে অবস্থিত গ্রেট স্লেভ হ্রদের কাছে হে রিভার শহর পর্যন্ত রেলপথ সম্প্রসারিত হলে নদীপথে পণ্য পরিবহন হ্রাস পায়।
কানাডার পশিমাঞ্চলে জনপথ ও রেলপথ নির্মাণ ও যোগাযোগ বৃদ্ধি, পশম বাণিজ্যের সময় চলাচলের গুরুত্বপূর্ণ পথ ছিল আথাবাস্কা নদী, একারণে এবং নদীর প্রাকৃতিক গুরুত্বের কারণে নদীটি 'কানাডার ঐতিহ্যবাহী নদী' হিসেবে স্বীকৃত। কানাডার জনগণ, সরকারী সংস্থা, পৌর ও পূর্ত কর্তৃপক্ষ ও অন্যান্য সংস্থার পতাকা, ব্যাজ ও কোট অব আর্মস অনুমোদনকারী সংস্থা কানাডিয়ান হেরাল্ডিক কর্তৃপক্ষ একটি 'কোট অব আর্মস'-এর নাম এই নদীর নাম অনুসারে রেখেছে।
আথাবাস্কা বিটুমিন বালুর মজুদের কাছ দিয়ে নদীটি প্রবাহিত হওয়ার কারণে, এই নদীর দুই তীরে উল্লেখযোগ্য জ্বালানী ও খনিজ আহরণের অবকাঠামো তৈরী করা হয়েছে। ১৯৭০ সালের ৬ জুন, সানকোর(পরবর্তীতে গ্রেট কানাডিয়ান অয়েল স্যান্ডস) কোম্পানির পাইপলাইন ফেটে যায়, এসময় গ্রেট কানাডিয়ান অয়েল স্যান্ডস-এর হিসাব অনুযায়ী ১,১৯০ ব্যরেল তেল নদীতে ছড়িয়ে পড়ে। এক স্বাধীন সমীক্ষায় দেখা গেছে আথাবাস্কা খনিজ বালুর নদীর তলদেশে গমনের কারণে নদীতে উচ্চমাত্রার দূষণ ঘটেছে। একটি পরীক্ষায় নদীর পানিতে পারদ, সীসাসহ ১১টি বিষাক্ত উপাদানের অস্তিত্ব পাওয়া গেছে।
২০১৩ সালের ৩১ অক্টোবর, অবেড পর্বত কয়লা খনির একটি কূপ হতে ৬০০ হতে ১ বিলিয়ন বর্জ্য প্ল্যান্ট ও এপটোউন নালীতে ভেসে আসে। এই বর্জ্য আথাবাস্কা নদীতে ভেসে যায় এবং এক মাস পর ভাসমান বর্জ্য পরে ফোর্ট চিপেওয়ানের দক্ষিণে আথাবাস্কা নদীর মোহনা আথাবাস্কা হ্রদে পৌছায়।